دلیل‌لری اینکار ائتمک اوچون یا کار یا دا کور اولماق لازیم‌دیر دئین اردوغان فتح الله گوله‌نین اعاده‌سی مسئله‌سینه توخوندو.
بونو تورکیه دؤولت باشچی‌سی رجب طیب اردوغان مکزیک‌ین تلویزیونونا موصاحیبه‌سینده دئدی. دلیل‌لری اینکار ائتمک اوچون یا کار، یا دا کور اولماق لازیم‌دیر دئین اردوغان فتح الله گوله‌نین اعاده مسئله سینه توخوندو.
اردوغان دئدی :"بیز سیزدن بیر ترورچو ایستییریکسه، او ترورچونو بیزه وئرمه‌لیسینیز. اگر بیزدن سندلر، دلیلر ایستییرسینیزسه، او زامان بیز ترورلا موباریزه آپارا بیلمریک. بیزه نه دئییرلر؟ سند، نه‌ین سندینی وئرجییک؟! بیزیم ترورلا موباریزه‌ده ایتیریله‌جک واختیمیز یوخ‌دور. بئله 6 آی، 1 ایل کیمی بیر زامان ایتکی‌سینه صبریمیز ده یوخ‌دور.
دؤولت باشچی‌سی بیلدیردی کی، میلی تهلوکه‌سیزلیک ایستراتژی سندلری ده بون‌لارین بیر ترور تشکیلاتی اولدوغونو تصدیق ائدیر، اللرینده محکمه قراری وار. چئویریلیشه جهد گئجه‌سی باش قرارگاه رئیسی خلوصی آکار امرینده اولان ضابط طرفیندن گیروو گؤتورولوب و گولن ایله گؤروش‌دورمک ایسته‌ییب. بونو همین ضابطین اؤزو ده اعتراف ائدیر.
تورکیه‌ده فوق العاده وضعیت اعلان ائدیلینجه بعضی اؤلکه‌لرین بوندان نیه ناراحات اولدوغونو آنلاماقدا چتین‌لیک چکدیگینی وورغولایان رجب طیب اردوغان دئدی کی، بیز بیر چئویریلیشه جهد ائدن‌لرله اوزلشدیک. اردوغان علاوه ائتدی، کیمسه بیزی تهلوکه‌سیزلیک تدبیرلرینه دایر دستکلدیگینی، بیز سیزین یانینیزداییق دئمیر. دقت ائدین، بو آنادک آوروپا شوراسی، آوروپا اتفاقی بونلادان هیچ بیری تورکیه‌یه خصوصی نماینده‌لریمیزی گؤندرمه دیلر، گلمه‌دیلر.
چئویریلیشه جهد زامانی تورکیه‌نین دونیا دموکراسی سینین بو گوندک گؤرمه‌دیگی موباریزه سرگیلدیگینی وورغولایان دؤولت باشچی‌سی دئدی کی، بو میلتی آلقیشلاماق، تقدیر ائتمک لازیم‌دیر.
رجب طیب اردوغان "دموکراسی اوغروندا بوتون طبقه‌لر هئچ بیر آیریم ائتمه‌دن بیرلشیرسه، اؤلکه‌نین صنعت آدام‌لاری، ایدمانچی‌لاری، یاشلی‌سی، گنجی بیرلشیرسه، تانکین آلتینا بو میلتین اؤلادلاری یاتیرسا، بیر قادینی گئدیب تانکین قارشی‌سیندا دیک دایانیرسا، بو میلت آلقیشا لاییق‌دیر. کیمسه بو میللتی باشقالارییلا مقایسه ائتمه‌سین. من خالقیم، میلتیمله فخر ائدیرم و میلتیم اوچون هر شئیی فدا ائتمه‌یه حاضیرام!”
